**R O M Â N I A (PROIECT)**

**JUDEȚUL BISTRIȚA NĂSĂUD NR.\_\_\_\_\_\_\_\_\_\_\_\_\_\_\_\_\_\_**

**MUNICIPIUL BISTRIȚA**

**CONSILIUL LOCAL**

**H O T Ă R Â R E**

**privind declanșarea procedurii de expropriere a imobilelor proprietate privată situate pe amplasamentul lucrării de utilitate publică de interes local ”Coridor de mobilitate durabilă aferent Râului Bistrița” – etapa 1**

Consiliul local al municipiului Bistriţa, întrunit în şedinţă ordinară în data de ...........................;

având în vedere:

Urgența determinată de necesitatea transmiterii către Agenția pentru Dezvoltare Regională Nord-Vest, până cel târziu în data de 04.04.2025, a tuturor documentelor aferente proiectului ”Coridor de mobilitate durabilă aferent Râului Bistrița” – etapa 1, necesare pentru demararea etapei contractuale;

Referatul de aprobare nr.28530/24.03.2025 al Primarului municipiului Bistriţa;

Raportul comun nr.28533/24.03.2025 al Direcției Tehnice, Direcției Dezvoltare Durabilă 2030, Direcţiei Patrimoniu, Direcției Juridică, Resurse Umane, Achiziții Publice, Direcţiei Economice și Arhitect șef;

prevederile Hotărârii Consiliului local al municipiului Bistrița nr.2/2024 privind aprobarea Studiului de Fezabilitate și a indicatorilor tehnico-economici pentru obiectivul de investiții “Coridor de mobilitate durabilă aferent râului Bistrița”;

Documentația topo-cadastrală întocmită în vederea identificării imobilelor care se suprapun peste amplasamentul lucrării de utilitate publică local ”Coridor de mobilitate durabilă aferent Râului Bistrița” - etapa I, de către Șugar Vasile-Florin –persoană fizică autorizată de ANCPI să efectueze lucrări de cadastru, geodezie și cartografie, recepționată și avizată de către Oficiul de Cadastru și Publicitate Imobiliară Bistrița-Năsăud - Biroul de Cadastru și Publicitate Imobiliară Bistrița, conform proceselor-verbale de recepție nr.300/18.03.2025 și nr.312/19.03.2025, înregistrate la Primăria municipiului Bistrița cu nr.27039/19.03.2025, respectiv cu nr.27215/19.03.2025;

adresa Urban Scope SRL București nr.785/21.03.2025 înregistrată la Primăria municipiului Bistrița cu nr.28239/24.03.2025, prin care se confirmă faptul că traseul “Coridor de mobilitate durabilă aferent râului Bistrița” prevăzut în Studiul de fezabilitate aprobat prin Hotărârea Consiliului local al municipiului Bistrița nr.2/2024 este identic cu cel din Documentația topo-cadastrală recepționată și avizată de către Oficiul de Cadastru și Publicitate Imobiliară Bistrița-Năsăud;

Rapoartele de evaluare întocmite pentru stabilirea contravalorii imobilelor proprietate privată care se suprapun pe amplasamentul lucrării de utilitate publică local ”Coridor de mobilitate durabilă aferent Râului Bistrița” - etapa I în vederea determinării sumelor individuale aferente despăgubirilor pentru imobilele ce urmează a fi expropriate, comunicate prin adresa expertului evaluator Ionescu A.Cristian Daniel înregistrată la Primăria municipiului Bistrița cu nr.24321/12.03.2025 și adresa GRAND CORA S.R.L înregistrată la Primăria municipiului Bistrița cu nr.26143/17.03.2025;

Avizul \_\_\_\_\_\_ nr.\_\_\_/\_\_\_\_\_\_ al Comisiei economice;

Avizul \_\_\_\_\_\_ nr.\_\_\_/\_\_\_\_\_\_ al Comisiei de urbanism;

Avizul \_\_\_\_\_\_ nr.\_\_\_/\_\_\_\_\_\_ al Comisiei juridice și administrație publică locală;

prevederile art.858 și art.863 lit.b) din Legea nr.287/2009 privind Codul civil, republicată, cu modificările și completările ulterioare;

prevederile art.1 alin.(1), art.2 alin.(1) lit.a), alin.(2^1), art.3, art.4, art.5 alin.(1)-(3), art.7, art.8 alin.(1),(2),(2^2), art.9 alin.(5^1), art.11 alin.(1)-(4),(7),(8) și art.14 alin.(1),(2) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare;

prevederile art.1, art.2 alin.(1), art.4 alin.(1), (2), (5), (7), art.5, art.7, art.8, art.18 și art.19 din Normele metodologice de aplicare a Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin Hotărârea de Guvern nr.53/2011, cu modificările și completările ulterioare;

în temeiul prevederilor art.129 alin.(2) lit.b), alin.(4) lit.d) si art.139 alin.(2) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1.(1)** - Se aprobă amplasamentul lucrării de utilitate publică de interes local ”Coridor de mobilitate durabilă aferent Râului Bistrița” - etapa 1, în suprafață totală de 144.445 mp, aflat pe raza municipiului Bistrița, identificat conform Documentației topo-cadastrală întocmită în vederea identificării imobilelor care se suprapun peste amplasamentul lucrării de utilitate publică, recepționată și avizată de către Oficiul de Cadastru și Publicitate Imobiliară Bistrița-Năsăud - Biroul de Cadastru și Publicitate Imobiliară Bistrița, prevăzută în Anexa nr.1 la prezenta hotărâre.

**(2)** - Se aprobă coridorul de expropriere al lucrării de utilitate publică de interes local ”Coridor de mobilitate durabilă aferent Râului Bistrița” - etapa 1 care cuprinde imobilele ce urmează a fi expropriate și imobilele proprietate publică.

**Art.2.** - Se aprobă declanșarea procedurii de expropriere pentru cauză de utilitate publică de interes local a imobilelor proprietate privată care se suprapun pe amplasamentul prevăzut la art.1 și care fac parte din coridorul de expropriere al lucrării de utilitate publică de interes local, expropriator fiind Municipiul Bistrița.

**Art.3.** - Se aprobă lista cuprinzând imobilele, proprietarii și alți titulari de drepturi reale asupra imobilelor supuse exproprierii, conform art.2, situate pe raza municipiului Bistrița, identificate pe baza evidențelor Oficiului de Cadastru și Publicitate Imobiliară Bistrița-Năsăud, prevăzută în Anexa nr.2 la prezenta hotărâre.

**Art.4.** - Se însușesc Rapoartele de evaluare întocmite de expertul evaluator Ionescu A.Cristian Daniel și de către societatea GRAND CORA S.R.L pentru stabilirea contravalorii imobilelor proprietate privată care se suprapun pe amplasamentul lucrării de utilitate publică de interes local ”Coridor de mobilitate durabilă aferent Râului Bistrița” - etapa 1, în vederea determinării sumelor individuale aferente despăgubirilor pentru imobilele ce urmează a fi expropriate, prevăzute în Anexa nr.3 (poz.1-41) la prezenta hotărâre.

**Art.5.** - Se aprobă sumele individuale aferente despăgubirilor estimate pentru imobilele proprietate privată supuse exproprierii, la care se adaugă TVA, după caz, situate pe raza municipiului Bistrița, prevăzute în Anexa nr.4 la prezenta hotărâre.

**Art.6.(1)** - Se aprobă alocarea de la bugetul de venituri și cheltuieli al municipiului Bistrița a sumei totale de 3.081.330,85 lei, la care se adaugă TVA, după caz, reprezentând contravaloarea sumelor individuale aferente despăgubirilor estimate, prevăzute la art.5.

**(2)** - Sumele individuale prevăzute la art.5 se consemnează de către municipiul Bistrița, în termen de cel mult 90 de zile de la data adoptării prezentei hotărâri, într-un cont bancar deschis pe numele municipiului Bistrița, la dispoziția proprietarilor de imobile supuse exproprierii, în vederea efectuării plăţii despăgubirilor în cadrul procedurii de expropriere, în condiţiile legii.

**Art.7.(1)** - Planurile cu amplasamentul lucrării de utilitate publică de interes local ”Coridor de mobilitate durabilă aferent Râului Bistrița” - etapa 1, prevăzute în Anexa nr.1 și lista cuprinzând imobilele supuse exproprierii din Anexa nr.2 la prezenta hotărâre se aduc la cunoștință publică prin afișare la sediul Consiliului local al municipiului Bistrița, precum și prin publicare pe pagina de internet a municipiului Bistrița.

**(2)** - După afișarea documentelor prevăzute la alin.(1), Municipiul Bistrița, va comunica proprietarilor notificarea intenției de expropriere și lista imobilelor ce urmează a fi expropriate.

**Art.8. -** Se împuternicește Primarul municipiului Bistrița să emită decizia de expropriere pentru imobilele proprietate private supuse exproprierii.

**Art.9. -** Se împuternicește Primarul municipiului Bistrița să numească, prin dispoziție,comisia de verificare a dreptului de proprietate ori a altui drept real.

**Art.10.(1)** - Imobilele care se suprapun pe amplasamentul lucrării de utilitate publică de interes local ”Coridor de mobilitate durabilă aferent Râului Bistrița” - etapa I și fac obiectul exproprierii se declară de utilitate publică și interes local și se vor înscrie în domeniul public al Municipiului Bistrița.

**(2)** - În vederea clarificării situaţiei juridice a proprietăților afectate de expropriere, expropriatorul va asigura întocmirea documentaţiilor cadastrale, de către un expert autorizat, conform dispoziţiilor legale aplicabile.

**Art.11.** - Primarul municipiului Bistriţa, prin Direcția Tehnică, Direcția Patrimoniu, Direcția juridică, resurse umane, achiziții publice, Direcția Economică și Arhitectul Șef al municipiului Bistrița, va duce la îndeplinire prezenta hotărâre.

**Art.12.** - Prezenta hotărâre a fost adoptată de Consiliul Local al municipiului Bistriţa în şedinţă ordinară, cu respectarea art.139 alin.(2) din Ordonanța de urgență nr. 57/2019 privind Codul administrativ, cu modificările şi completările ulterioare, respectiv cu un număr de ..... voturi ”pentru” …… “împotrivă” …….. şi …….”abţineri”.

**Art.13.** -Secretarul General al municipiului Bistriţa, prin Compartimentul pregătire documente, va comunica prezenta hotărâre:

* Direcției Tehnice;
* Direcției Dezvoltare Durabilă 2030;
* Direcţiei Patrimoniu;
* Direcției Juridică, resurse umane, achiziții publice;
* Direcţiei Economice;
* Arhitectului șef;
* Primarului Municipiului Bistriţa;
* Instituției Prefectului Județul Bistriţa-Năsăud.

**PROIECT DE HOTĂRÂRE INIȚIAT DE AVIZ DE LEGALITATE**

**P R I M A R SECRETAR GENERAL**

**GABRIEL LAZANY LUCIANA-MARIA HRISCU**

Bistriţa la\_\_\_\_\_\_\_\_\_\_\_\_\_\_\_\_\_\_\_

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hotărârea se adoptă cu votul deschis al majorităţii calificate a consilierilor în funcţie.

B.C.C./I.A./T.V.2ex.